32003R0323
L 047/12
JURNALUL OFÍCIAL AL UNIUNII EUROPENE
REGULAMENTUL (CE) NR. 323/2003 AL COMISIEI
din 20 februarie 2003
de modificare a Regulamentului (CE) nr. 896/2001 în ceea ce privește lista autorităților naționale competente pentru aplicarea regimului de import de banane în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), modificat ultima dată de Regulamentul (CE) nr. 2587/2001 (2),
având în vedere Regulamentul (CE) nr. 896/2001 al Comisiei din 7 mai 2001 de stabilire a normelor de aplicare a Regulamentului (CEE) nr. 404/93 al Consiliului în ceea ce privește regimul de import de banane în Comunitate (3), modificat ultima dată de Regulamentul (CE) nr. 349/2002 (4), în special articolul 5 alineatul (4),
întrucât:
(1)
Anexa la Regulamentul (CE) nr. 896/2001 indică autoritățile din fiecare stat membru care sunt competente pentru aplicarea regimului de import. Ca urmare unei comunicări a unui stat membru, este necesar să se modifice lista autorităților menționate anterior.
(2)
Regulamentul (CE) nr. 896/2001 trebuie modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 896/2001 se înlocuiește cu textul inclus în anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 februarie 2003.